Επιδημιολογική μελέτη της ιδιοπαθούς φλεγμονώδους πάθησης των εντέρων στη Βορειοδυτική Ελλάδα για τα έτη 1981-2013
Authors: Μαλάκος Ζήκος 
Published: September 2021

Εισαγωγή: Η Φλεγμονώδης νόσος του εντέρου (IBD) αποτελεί μια χρόνια ιδιοπαθή νοσογόνο κατάσταση και εκπροσωπείται από δύο νοσήματα, τη νόσο του Crohn’s και την Ελκώδη Κολίτιδα. Ο αριθμός των ατόμων που προσβάλλονται από τα νοσήματα αυτά φαίνεται ότι βρίσκεται σε αύξηση, παγκοσμίως, γεγονός που αυξάνει την επίπτωση της νοσηρότητας. Σχετική μελέτη πριν μια δεκαετία περίπου ανέφερε ότι 4 εκατομμύρια άνθρωποι σε όλον τον κόσμο νοσούν από IBD, ενώ 1.4 εκατομμύρια από αυτές τις περιπτώσεις φαίνεται να εμφανίζονται στις ΗΠΑ, με τις γυναίκες να έχουν μεγαλύτερη επίπτωση.Σκοπός: Σκοπός της παρούσας μελέτης ήταν η διερεύνηση και παρακολούθηση ασθενών με ΙΦΝΕ και η μελέτη της επίπτωσης και του επιπολασμού της ΕΚ, ΝΚ και ΑΚ σε ασθενείς που παρακολουθούνται στα Γαστρεντερολογικά Ιατρεία της ΒΔ Ελλάδας για τη χρονική περίοδο 1981-2013.Μεθοδολογία: Η επιδημιολογική μελέτη διεξήχθη στην Ήπειρο η οποία αποτελεί μια από τις 13 περιφέρειες της Ελλάδας, την Αιτωλοακαρνανία και στα δύο γειτνιάζοντα νησιά του Ιονίου πελάγους την Κέρκυρα και τη Λευκάδα. H μελέτη διεξήχθη σε δύο χρονικά διαστήματα, 1982-2002 και 2003-2015 και αφορούσε στη διάγνωση τω ασθενών με ΙΒD στην υπό μελέτη περιοχή. Ο επιπολασμός υπολογίστηκε για να υπογραμμίσει τον αριθμό των ΙΦΝΕ. Ο επιπολασμός των ΙΦΝΕ ορίστηκε ως ο αριθμός των περιπτώσεων ανά 100.000 κατοίκους. Επιπλέον, η συχνότητα εμφάνισης των ΙΦΝΕ συνοψίστηκε χρησιμοποιώντας ποσοστά επίπτωσης, που ορίζονται ως ο αριθμός των νέων περιπτώσεων σε έναν πληθυσμό. Εκτιμήθηκε η επίπτωση ανά 100.000 κατοίκους με διαστήματα εμπιστοσύνης 95%.Αποτελέσματα: Συνολικά διαγνώστηκε με τη νόσο το 0,13% (n=466) του υπό μελέτη πληθυσμού, εκ των οποίων το 62% (n=290) ήταν άνδρες και το 38% (n=176) γυναίκες.Από το συνολικό πληθυσμό ΝΚ παρουσίασε το 0,023% (n=79), ΕΚ το 0,10% (n=370)και ΑΚ το 0,005% (n=17). Οι άνδρες εμφάνισαν επίσης μεγαλύτερη συχνότητα τόσο στη ΝΚ (59,4%) όσο και στην ΕΚ (62,6%).Ο επιπολασμός των ασθενών ανά 100.000 πληθυσμού και η αντιστοιχία με βάση τον πληθυσμό απογραφής /105, ήταν συνολικά 23,3% (28,2% άνδρες vs 17,9% γυναίκες) για την πρώτη χρονική περίοδο και 33%(44% άνδρες vs 22,2% γυναίκες) για τη δεύτερη χρονική περίοδο. Η συνολική επίπτωση της ΝΚ ήταν (mean:1,16/100.000 κατοίκους) (1,41 άνδρες vs 0,90 γυναίκες)για την πρώτη χρονική περίοδο (1982-2002) και(mean:2,75) (3,67 άνδρες vs 1,85 γυναίκες) για τη δεύτερη(2003-2015). Η επίπτωση της ΝΚ ανά ηλικιακή ομάδα/ 100.000 κατοίκους,δείχνει μια σημαντική αύξηση στις ηλικιακές ομάδες άνω των 30 ετών, τόσο στους άνδρες όσο και στις γυναίκες. Η ηλικιακή κατανομή κατά τις δύο χρονικές περιόδους δείχνει πως η ΕΚ κατά την ποιο πρόσφατη χρονική περίοδο εμφανίζεται σε άτομα μικρότερης ηλικίας, τόσο σε άνδρες όσο και σε γυναίκες. Η συνολική επίπτωση της ΕΚ ήταν (mean:4,43/100.000 κατοίκους) (6,86 άνδρες vs 3,99 γυναίκες)για την πρώτη χρονική περίοδο (1982-2002) και(mean:6,14) (8,24 άνδρες vs 4,09 γυναίκες) για τη δεύτερη(2003-2015).Συμπεράσματα: Οι ασθενείς με IBD νόσο και κυρίως η CD, αναμένεται αυξηθούν τα επόμενα χρόνια σύμφωνα με διεθνείς μελέτες. Η συστηματική και έγκαιρη παρακολούθηση αυτών των ασθενών σε όσο το δυνατόν μικρότερη ηλικία θα προσδώσει καλύτερο επίπεδο ποιότητας στην καθημερινή τους ζωή και μείωση των επιπλοκών της νόσου.